

**LIETUVOS RESPUBLIKOS**

**ALKOHOLIO KONTROLĖS ĮSTATYMO NR. I-857 18 IR 22 STRAIPSNIŲ PAKEITIMO**

**ĮSTATYMAS**

2015 m. gegužės 21 d. Nr. XII-1739

Vilnius

**1 straipsnis. 18 straipsnio pakeitimas**

1. Pakeisti 18 straipsnio 3 dalies 12 punktą ir jį išdėstyti taip:

„12)švenčių, masinių renginių, parodų,koncertų, teatro spektaklių, cirko ir kitų renginių, skirtų nepilnamečiams, metu;“.

2. Papildyti 18 straipsnio 3 dalį 14 punktu:

„14) švenčių, masinių renginių, parodų, koncertų, teatro spektaklių, cirko ir kitų renginių, dėl kurių yra priimtas savivaldybės tarybos sprendimas, numatytas šio straipsnio 8 dalyje, metu.“

3.Pakeisti 18 straipsnio 8 dalį ir ją išdėstyti taip:

„8. Savivaldybių tarybos turi teisę riboti ar uždrausti prekybą alkoholiniais gėrimais švenčių, masinių renginių, parodų, koncertų, teatro spektaklių, cirko ir kitų renginių metu.“

**2 straipsnis. 22 straipsnio pakeitimas**

Papildyti 22 straipsnio 1 dalį 6 punktu:

„6) švenčių, masinių renginių, parodų, koncertų, teatro spektaklių, cirko ir kitų renginių, dėl kurių yra priimtas savivaldybės tarybos sprendimas, numatytas šio įstatymo 18 straipsnio 8 dalyje, metu.“

**3 straipsnis. Įstatymo įsigaliojimas**

1. Šis įstatymas, išskyrus šio straipsnio 2 dalį, įsigalioja 2015 m. rugsėjo 1 d.

2. Savivaldybių institucijos iki 2015 m. rugpjūčio 31 d. priima šio įstatymo įgyvendinamuosius teisės aktus.

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė